Lala Tamar

Lala Tamar (benetako izenez Tamar Bloch) israeldar kantari eta musika-ikerlaria da, Marokoko musika andalusiarrean eta judu-espainierazko musikan aditua.

 Biografia 
Bera Galilean jaiotakoa bada ere, ama marokoarra eta aita brasildarra ditu. Aiton-amonen bidez Marokoko kulturan eta ohituretan hezia, Jerusalemgo Artxibo Nazionalean emakume marokoar sefardien kantuen grabaketa zaharrak ikertzen eta transkribatzen aritu zen, eta horrek bere musika ibilbidean arrasto sakona utzi zuen.

 Musika ibilbidea 
Hogei urte bete eta gutxira piztu zitzaion etxean ezagututako ereserki ladinoekiko interesa. Harrezkero hizkuntza hau (bereziki Marokoko haqetiya dialektoa) bere musika ibilbidearen ezaugarri nagusietako bat bihurtu zen, kultura latino-arabiar-judu-musulmanaren fusioarekin batera (gnawa, qanun eta chaâbi musikak barne).

Urteetan hainbat talderekin kolaboratzen aritu izan zen, hala nola Z’aaluk Ancient Groove, Habibti Ensemble, Andalucious, Diwan el Banaat.

Bere lehen bakarkako diskoa ladinoz eginiko kanten bilduma bat izan zen -historian egin den lehena-, eta nolabait hebreeraren nagusitasunari aurre egiteko saiakera bezala hartu zen. 

Israeletik kanpo gero eta ezagunagoa da: Espainia, Portugal, India, Holanda... izan dira bere emanaldietako leku batzuk.

 Erreferentziak 

Kategoria:Hebreerazko abeslariak
Kategoria:Arabierazko abeslariak
Kategoria:Israelgo folk abeslariak
Kategoria:Pop abeslariak
Kategoria:2010eko hamarkadako abeslariak
Kategoria:Israelgo juduak
Kategoria:Emakume abeslariak